Kreyberg og Eva Irgens var blant de første til å drive med skilsmisseforskning i Norge og var de første som systematisk kartla samværspraksis etter skilsmisser i sin praksis ved familierådgivningskontoret i Trondheim. De beskrev blant annet hvilke faktorer som virket inn på den samværsordningen som ble valgt. Rapporten fikk oppmerksomhet utenlands, og et ekstrakt ble presentert ved et internasjonalt seminar i København i 1983.